text: À Cléomadès erranmelli 
   Les enmena li rois Carmans. 
   Et Meniadus, com sachans, 
   Moult bel et moult à point moustma 
   La besoigne qui li toucha 
   À Cléomadès, sans detri. 
   "Sire rois," fait il, "je vous pri 
   Que vous vostre suer me donnez, 
   Marine. À bonne heure fui nez 
   Se vous m'en otroiés le don. 
   Rendu m'arés biau guerredon 
   De ce que gardai Clarmondine, 
   Se donner me voulez Marine. 
   Certes, moult en seroie liez 
   Se donner la me vouliiez ; 
   Car estre moult liez deveroie 
   Se je la suer avoir povoie 
   De roi de tel adrecement 
   Com vous estes, se Diex m'ament." 
   Fait Cléomadès com courtois : 
   "La demandés ; et, quant tex rois, 
   Com vous estes, ma suer demande, 
   Ce seroit vilonnie grande
   PageV02P262
   Et folie dou refuser ; 
   Pour ce, m'i plaist à acorder. 
   Liez en doi estre, et je si sui 
   Si que ne sai roi aujour d'ui 
   À cui je la donnasse avant 
   Que à vous, fors le roi Carmant, 
   Mon chier seigneur, que je voi ei ; 
   Car à lui nului n'aati. 
   Je ne le di pas pour losenge, 
   Sachiez, ne pour fausse Ioenge : 
   En vous est moult bien emploiie 
   Ma suer, et je la vous otrie." 
  